title: Cingla (Teruel)
text: Iate articlo ye sobre un municipio aragonés en a comarca d'o Xiloca; ta atros usos, se veiga Cingla.
  
  Cingla (Singra en castellano) ye un municipio de la provincia de Teruel (Aragón), situau en la comarca de Xiloca. La suya población ye de 73 habitants (2013), en una superficie de 36,7 km² y una densidat de 1,99 hab/km².
  
  Cheografía 
  Ye situau en un releu alomau a l'ueste de Sierra Palomera y adintro de la fuesa de Xiloca, que fa part de la depresión de Calatayú-Teruel. Ye una una zona d'afloramiento d'auguas subterranias.
  
  Mugas 
  Lo suyo termin municipal muga con Aguatón, Torrelacárcel, Alba, Villafranca y Buenya.
  
  Historia 
  En los libels inferiors de de lo castiello medieval bi ha un chacimiento d'epoca iberica u celtiberica. Lo Castiello de Cingla estió la fortaleza más a lo sud que teneba Alifonso I d'Aragón quan conquirió la val de Xiloca; lo cedió a los monches de Sant Chuan de la Penya (1124) y de Mont Aragón (1128). Dimpués perteneixió a la Comunidat de Daroca drentro de la Sexma del río Xiloca, y Pero IV d'Aragón mandó reparar-lo en 1338.
  
  En la Guerra Civil Espanyola Cingla estió scenario de combates relacionaus con la batalla de Teruel quan entre lo 25 y lo 30 de chinero de 1938 las tropas republicanas facioron l'asalto de Cingla con la fin de deixar aislau a lo exercito comandau por José Enrique Varela tallando-li la carretera y la vía de ferria que comunicaban Teruel con Zaragoza a traviés de la fuesa de Xiloca. Los nacionals podioron refusar este ataque y recuperar las posicions perdidas.
  
  Toponimia 
  En l'adchudicación de decimas y primicias de Remón de Castrocol (1205) s'escribe Signa. Apareixe como Cingla u Sengla en lo censo de 1713 de lo  marqués de Campoflorido. Posiblement la forma orichinal no ye derivada de lo latín CINGULUM, pero por etimolochías populars u pareixius casuals cambeó ta una forma coincident con l'aragonés cinglo u cingla, igual que Siracusa se dició Zaragoza de Sicilia en los tiempos de la Corona d'Aragón.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia parroquial d'a Purificación, barroca, Sieglo XVII.
   Ermita de Sant Roc.
   Ermita de Santa Barbara.
  
  Fiestas 
   Sant Blas, 3 de febrero.
   Sant Roque, 16 d'agosto.
  
  Bibliografía 
   Agustín Gil Domingo: La historia de Calamocha a través de la Historia (I). Xiloca 30.
   Luis Alberto Majarena Gonzalvo: El Libro Bermejo del Archivo Colegial de Daroca. Centro de Estudios Darocenses. Colección Documentos para la Historia de Daroca y su Comunidad. 1989.
  
  Se veiga tamién 
   Lista de municipios de Teruel.